b'\n_START_ARTICLE_\nSasanidsko cesarstvo\n_START_SECTION_\nIzobra\xc5\xbeevanje\n_START_PARAGRAPH_\nV glavnem mestu so imeli tkv. Veliko \xc5\xa1olo. V za\xc4\x8detku je bilo dovoljeno v njej \xc5\xa1tudirati le 50 \xc5\xa1tudentom. V manj kot 100 letih se je bil vpis na Veliki \xc5\xa1oli pove\xc4\x8dal na ve\xc4\x8d kot 30.000 \xc5\xa1tudentov._NEWLINE_\xc4\x8clanstvo v razredu je temeljilo na rojstvu, \xc4\x8deprav je bilo mogo\xc4\x8de izjemne posameznike preseliti v drug razred na podlagi zaslug. Funkcija kralja je bila zagotoviti, da je vsak razred ostal v okviru svojih pravih meja, tako da mo\xc4\x8dni ne zatirajo \xc5\xa1ibke, niti \xc5\xa1ibki mo\xc4\x8dnih. Ohraniti to socialno ravnovesje je bilo bistvo kraljeve pravice in njeno u\xc4\x8dinkovito delovanje odvisna od poveli\xc4\x8devanja monarhije nad vsemi drugimi skupinami._NEWLINE_Na ni\xc5\xbeji ravni je bila sasanidska dru\xc5\xbeba razdeljena na Azatan (svobodnjake), ki so ljubosumno \xc4\x8duvali svoj status kot potomci starodavnih arijskih osvajalcev in masa nearijskih kmetov. Azatan so oblikovali veliko malo aristokracijo iz ni\xc5\xbejih uradnikov in so ve\xc4\x8dinoma \xc5\xbeiveli na majhnih posestvih. Azatan so tvorili hrbtenico konjenice sasanidske vojske.\n_START_SECTION_\nUmetnost, znanost in literatura\n_START_PARAGRAPH_\nSasanidski kralji so bili razsvetljeni pokrovitelji pisanja in filozofije. Hosrau I. je imel prevedena tudi dela Platona in Aristotela, pou\xc4\x8deval ga je Gundishapur, celo sam jih je prebral. V \xc4\x8dasu njegove vladavine so bile objavljene \xc5\xa1tevilne zgodovinske kronike, od katerih je edina pre\xc5\xbeivela Karnamak-i Artaxshir-i Papakan (Arda\xc5\xa1hirjevo delo), me\xc5\xa1anica zgodovine in romance, ki je slu\xc5\xbeila kot podlaga za iranski nacionalni ep \xc5\xa0ahname. Ko je Justinijan I. zaprl \xc5\xa1ole v Atenah, je sedem profesorjev pobegnilo v Perzijo, kjer so na\xc5\xa1li zato\xc4\x8di\xc5\xa1\xc4\x8de na dvoru Hosraua. V \xc4\x8dasu, ko je raslo domoto\xc5\xbeje, je v njegovi pogodbi 533 z Justinijanom, sasanidski kralj dolo\xc4\x8dil, da se mora gr\xc5\xa1kim modrecem omogo\xc4\x8diti vrnitev brez preganjanja. _NEWLINE_Pod Hosraumom I. je bila v 5. st. ustanovljena Akademija Gundishapur in je postala\xc2\xa0\xc2\xbbnajve\xc4\x8dje intelektualno sredi\xc5\xa1\xc4\x8de tedanjega \xc4\x8dasa\xc2\xab, pri tem da so bili u\xc4\x8denci in u\xc4\x8ditelji iz vseh koncev znanega sveta. Nestorianski kristjani so bili tam sprejeti in so prinesli sirske prevode gr\xc5\xa1kih del o medicini in filozofiji. Tudi neoplatonisti so pri\xc5\xa1li na Gundishapur in zasadili seme Sufi mistike, medicinsko izro\xc4\x8dilo Indije, Perzije, Sirije in Gr\xc4\x8dije ter pripravili uspe\xc5\xa1no \xc5\xa1olo zdravljenja._NEWLINE_Umetnost so zaznamovali nekateri od najve\xc4\x8djih dose\xc5\xbekov iranske civilizacije. Veliko tega, kar je kasneje postalo znano kot muslimanska kultura, vklju\xc4\x8dno z arhitekturo in pisanjem, je bilo originalno iz perzijske kulture. Na vrhuncu Sassanidskega cesarstva je segal njihov vpliv dale\xc4\x8d preko politi\xc4\x8dnih meja. Sasanidski motivi so na\xc5\xa1li pot v umetnost Srednje Azije, na Kitajsko, v bizantinsko cesarstvo in celo k Merovingom v Francijo._NEWLINE_Sasanidske rezbarije v Taq-e Bostanu in Naqsh-e Rustamu so bile obarvane; to je bila zna\xc4\x8dilnost tudi v pala\xc4\x8dah, vendar so ostale le sledi tak\xc5\xa1nega slikarstva. Prerok Mani je poro\xc4\x8dal, da so ustanovili \xc5\xa1olo slikanja. Firdusi govori o perzijskih bogata\xc5\xa1ih, ki so krasili svoje dvorce s slikami iranskih junakov in pesnik al-Buhturi opisuje freske v pala\xc4\x8di Ktezifon. Ko je sasanidski kralj umrl, je bil pozvan najbolj\xc5\xa1i slikar \xc4\x8dasa, da bi naredil njegov portret za zbirko v kraljevi zakladnici._NEWLINE_Slikarstvo, kiparstvo, keramika, in druge oblike dekoracije delijo svoje modele s sasanidsko tekstilno umetnostjo. Svila, vezenine, brokat, damast, tapiserije, prevleke za stole, nadstre\xc5\xa1ki, \xc5\xa1otori in odeje so bile tkane s potrpe\xc5\xbeljivostjo in mojstrsko spretnostjo in so bile obarvane v toplih odtenkih rumene, modre in zelene. Vsakih Perzijec, tudi kmet in duhovnik je hrepenel obla\xc4\x8diti se svojemu razredu primerno; velike pisane preproge in razko\xc5\xa1na obla\xc4\x8dila so bila znak bogastva. Ohranila sta se dva ducata sasanidskega tekstila in so med najbolj cenjenimi tkaninami, kar jih obstaja. Sasanidski tekstil so ob\xc4\x8dudovali in posnemali v Egiptu, na Daljnem vzhodu in v srednjem veku, ko so jih obla\xc4\x8dili v relikvije kr\xc5\xa1\xc4\x8danskih svetnikov. Ko je Heraklij zajel Hosrujevo pala\xc4\x8do v Dastagerdu, so bile ne\xc5\xbene vezenine in ogromno preprog njegov najbolj dragocen plen. Zimska preproga, znana tudi kot Hosrujeva pomlad je (spomladanska preproga -\xd9\x82\xd8\xa7\xd9\x84\xd9\x89 \xd8\xa8\xd9\x87\xd8\xa7\xd8\xb1\xd8\xb3\xd8\xaa\xd8\xa7\xd9\x86 ) od Hosru Anushirvana, zasnovana tako, da je pozabil na zimo v pomladnih in poletnih prizorih: cvetovi in plodovi so tkani skupaj z rubini in diamanti, v tej preprogi so poti iz srebra in potoki iz biserov na zlati podlagi. Harun al-Rashid je bil ponosen na prostrano sasanidsko preprogo gosto posuto z nakitom. Perzijci so pisali ljubezenske pesmi o svojih preprogah._NEWLINE_\xc5\xa0tudije o Sasanidih ka\xc5\xbeejo na ve\xc4\x8d kot 100 vrst kron, ki so jih nosili kralji. Razli\xc4\x8dne krone ka\xc5\xbeejo na kulturno, gospodarsko, dru\xc5\xbebeno in zgodovinsko situacijo v vsakem obdobju. Krone ka\xc5\xbeejo tudi zna\xc4\x8dajske lastnosti vsakega kralja v tem obdobju. Razli\xc4\x8dni simboli in znaki kot so luna, zvezde, orli in palme ponazarja uporabnikovo vero in prepri\xc4\x8danje._NEWLINE_Dinastija Sasanidov, kot pred njimi Ahemenidov, izvira v provinci Perziji (Fars). Sasanidi so se videli kot nasledniki Ahemenidov po helenisti\xc4\x8dnem in partskem premoru in menili, da je njihova usoda obnoviti veli\xc4\x8dino Perzije._NEWLINE_V o\xc5\xbeivitvi slave Ahemenidske preteklosti pa Sasanidi niso bili zgolj posnemovalci. Umetnost tega obdobja razkrije presenetljivo energi\xc4\x8dnost, v nekaterih pogledih so bile klju\xc4\x8dne zna\xc4\x8dilnosti islamske umetnosti. Sasanidska umetnost kombinira elemente tradicionalne perzijske umetnosti s helenisti\xc4\x8dnimi elementi in vplivi perzijskih zavojevalcev. Aleksander Veliki je prinesel helenisti\xc4\x8dno umetnost v Zahodno Azijo. Vzhod je sicer sprejel obliko te umetnosti a se ni nikoli zares z njo poistovetil. Sasanidska umetnost je o\xc5\xbeivila oblike in tradicijo izvirne Perzije in je v islamskem obdobju dosegla obale Sredozemlja Ostanki pala\xc4\x8d ka\xc5\xbeejo sijaj, v katerem so \xc5\xbeiveli monarhi. To so pala\xc4\x8de v Firouzabadu in Bishapurju v Farsu, ter glavnem mestu Ktezifon v provinci Khvarvaran v Iraku. Poleg lokalnih tradicij je na sasanidsko arhitekturno vplivana partska arhitektura. Zna\xc4\x8dilni ivani - banjasti oboki so bili uvedeni v partski dobi. V sasanidski dobi so dosegli velike razse\xc5\xbenosti, zlasti v Ktezifonu. Lok velike obokane dvorane, pripisane vladarju \xc5\xa0apurju I. (241 - 272), je dolg ve\xc4\x8d kot 24 metrov in dose\xc5\xbee vi\xc5\xa1ino 36 m. Ta veli\xc4\x8dastna je zgradba o\xc4\x8darala arhitekte v naslednjih stoletjih in je veljala za enega najpomembnej\xc5\xa1ih primerov perzijske arhitekture. Mnoge izmed pala\xc4\x8d imajo notranjo sprejemno dvorano, ki jo sestavlja, kot v Firuzabadu, prostor nad katerim je kupola. Perzijci so re\xc5\xa1ili problem izgradnje kro\xc5\xbene kupole na kvadratni stavbi na na\xc4\x8din, da so loki zgrajeni \xc4\x8dez vsak vogal kvadrata tako, da se ta spremeni v osmerokotnik, na katerega je enostavno postaviti kupolo._NEWLINE_Edinstvena zna\xc4\x8dilnost sasanidske arhitekture je njena posebna raba prostora. Arhitekt je zasnoval svojo zgradbo v smislu mase in povr\xc5\xa1ine, zato uporablja masivne stene iz opeke okra\xc5\xa1ene z modeli ali rezljano \xc5\xa1tukaturo. \xc5\xa0tukaturne stenske dekoracije so v Bishapurju, bolj\xc5\xa1i primeri so se ohranili v Chal Tarkhan v bli\xc5\xbeini Raja (konec Sasanidov ali v za\xc4\x8detku islamske dobe) in v Ktezifonu in Kishu v Mezopotamiji. Plo\xc5\xa1\xc4\x8de ka\xc5\xbeejo \xc5\xa1tevilne \xc5\xbeivali na okrogli podlagi, \xc4\x8dlove\xc5\xa1ke doprsne kipe in geometri\xc4\x8dne in cvetli\xc4\x8dne motive._NEWLINE_V Bishapurju so bila nekatera tla okra\xc5\xa1ena z mozaiki, ki prikazujejo prizore banketov. Vpliv Rima je tu jasen, mozaiki so lahko od rimskih zapornikov. Stavbe so bile okra\xc5\xa1ene s poslikavami. \xc5\xa0e posebej fine primere so na\xc5\xa1li na gori Khajeh v Sistanu.\n_START_SECTION_\nIndustrija in trgovina\n_START_PARAGRAPH_\nPerzijska industrija se je pod Sasanidi razvila iz doma\xc4\x8dega v urbano obliko. Cehi so bili \xc5\xa1tevilni. Dobre ceste in mostovi, dobro nadzorovano, je omogo\xc4\x8dalo povezavo dr\xc5\xbeavne po\xc5\xa1te in trgovskim karavanam, da so se povezale s Ktezifonom in z vsemi provincami in pristani\xc5\xa1\xc4\x8di v Perzijskem zalivu, kar je pospe\xc5\xa1ilo trgovino z Indijo. Sasanidski trgovci so se gibali blizu in dale\xc4\x8d in postopoma izrinili Rimljane iz donosne trgovske poti v indijskem oceanu. Pred kratkim je arheolo\xc5\xa1ko odkritje pokazalo zanimivo dejstvo, da so Sasanidi uporabljali posebne oznake (etikete) na trgovskem blagu kot na\xc4\x8din za promocijo svojih blagovnih znamk in razlikovanje med razli\xc4\x8dnimi lastnostmi. _NEWLINE_Hosrau I. je dodatno podalj\xc5\xa1al \xc5\xbee tako veliko trgovsko mre\xc5\xbeo. Dr\xc5\xbeava se je nagibala k monopolnemu nadzoru nad trgovino z luksuznim blagom, gradili so pristani\xc5\xa1\xc4\x8da, karavanseraje, mostove in podobno, s tem pa je bila povezana tudi urbanizacija. Perzijci so prevladali v mednarodni trgovini tako v Indijskem oceanu, Srednji Aziji in Ju\xc5\xbeni Rusiji v \xc4\x8dasu Hosraua I., \xc4\x8deprav je bila konkurenca Bizantincev mo\xc4\x8dna. Sasanidska naselja v Omanu in Jemnu pri\xc4\x8dajo o pomembnosti trgovine z Indijo, trgovina svile s Kitajsko je bila predvsem v rokah sasanidskih vazalov in iranskega ljudstva v Sogdiani._NEWLINE_Glavni izvoz je bila svila, volna in zlati tekstil, preproge in odeje, ko\xc5\xbee in usnje in biseri iz Perzijskega zaliva. Bilo je tudi blago v tranzitu iz Kitajske (papir, svila) in Indije (za\xc4\x8dimbe), za kar so Sasanidi pobirali davek (carino) in ki je bilo ponovno izvo\xc5\xbeeno iz cesarstva v Evropo._NEWLINE_To je bil tudi \xc4\x8das ve\xc4\x8dje metalur\xc5\xa1ke proizvodnje tako da je Iran zaslovel kot oro\xc5\xbearna Azije. Ve\xc4\x8dina rudarskih centrov je bila na robu cesarstva - v Armeniji, na Kavkazu in predvsem Transoksaniji. Izredna mineralna bogastva v Pamirju na vzhodu Sasanidskega cesarstva so ustvarila legende med Tad\xc5\xbeiki, iranskim ljudstvom, ki tam \xc5\xbeivi in jih pripoveduje \xc5\xa1e danes. Pravijo, da ko je Bog ustvarjal svet, se je spotaknil ob Pamir in spustil svoj kozarec mineralov, ki se \xc5\xa1irijo po vsej regiji.\n_START_SECTION_\nZapu\xc5\xa1\xc4\x8dina in pomen\n_START_PARAGRAPH_\nVpliv Sasanidskega cesarstva se je nadaljeval \xc5\xa1e dolgo po tem, ko je prenehal obstajati. Imperij je, pod vodstvom ve\xc4\x8d sposobnih vladarjev regijah dana\xc5\xa1njega Irana in sosednjih, dosegel Perzijsko renesanso, ki je postala gonilna sila civilizacije novoustanovljene vere islama. Sasanidsko obdobje se smatra kot eden od vi\xc5\xa1kov iranske civilizacije.\n_START_SECTION_\nV Evropi\n_START_PARAGRAPH_\nSasanidska kultura in voja\xc5\xa1ka struktura je imela velik vpliv na rimsko civilizacijo. Struktura in zna\xc4\x8daj rimske vojske je vsebovala metode perzijskih vojn. V nekoliko prirejeni obliki je avtokracija Rimskega imperija posnemala kraljevske obrede Sasanidskega dvora v Ktezifonu, imeli pa so vpliv tudi na slavnostne prireditve dvorov sodobne Evrope. Poreklo formalnosti evropske diplomacije pripisujejo diplomatskim odnosom med Perzijskimi vladami in Rimskim imperijem.\n_START_SECTION_\nV judovski zgodovini\n_START_PARAGRAPH_\nV judovski zgodovini je Sasanidsko cesarstvo igralo zelo pomembno vlogo predvsem pri \xc5\xa1iritvi judovske vere. V obdobju Sasanidov je pri\xc5\xa1lo do pomembnega razvoja, kot je nastanek babilonskega Talmuda in vzpostavitev \xc5\xa1tevilnih judovsko usmerjenih akademskih ustanov, kot sta Sura in Pumbedita, ki sta bili stoletja med najbolj vplivnimi v judovskem izobra\xc5\xbeevanju. Nekateri posamezniki cesarske dru\xc5\xbeine kot Ifra Hormizd, kraljica mati \xc5\xa0apurja II. in kraljica Shushandukht, judovska \xc5\xbeena Yazdegerda I., sta pomembno prispevali k tesnim odnosom med Judi v cesarstvu in vlado v Ktezifonu.\n_START_SECTION_\nV Indiji\n_START_PARAGRAPH_\nPropad Sasanidskega imperija je povzro\xc4\x8dil, da se je dr\xc5\xbeavna religija, ki je bila Zoroastrstvo, spremenila v islam. Zoroastrstvo je po\xc4\x8dasi zgubljalo na pomenu. Pripadniki te vere so, da bi pre\xc5\xbeiveli, pogosto emigrirali. Po mnenju Qissa-i Sanjana je ena skupina teh beguncev pristala tam, kjer je zdaj Gujarat, India, kjer so jim omogo\xc4\x8dili ve\xc4\x8djo svobodo uporabljati svoje stare obi\xc4\x8daje in ohraniti svojo vero. Potomci teh Zoroastrijancev naj bi imela majhno a pomembno vlogo v razvoju Indije. Danes obstaja v Indiji ve\xc4\x8d kot 70.000 Zoroastrijancev. Ti \xc5\xa1e vedno uporabljajo razli\xc4\x8dico verskega koledarja, nastalega v \xc4\x8dasu Sasanidov. Ta koledar \xc5\xa1e vedno uporablja \xc5\xa1tevilo let iz \xc4\x8dasa Yazdegerda III.'